अधिकारी ने मुताबिक, NIA आसिया के ट्वीट का अनुवाद कर रही है, जो ज़्यादातर उर्दू में लिखे गए हैं. अधिकारी के अनुसार, "वह (आसिया अंदराबी) खुलेआम भारत के खिलाफ लिखती रहती है..." आसिया को लेकर तैयार NIA की फाइलों में लिखा गया है, "साइबरस्पेस में उनकी गतिविधियों से पता चलता है कि वे पाकिस्तानी सरकार से समर्थन हासिल करने के लिए लगातार ठोस अभियान चला रहे हैं, जिसमें बाकी बातों के साथ-साथ पाकिस्तान के आतंकी संगठनों से मदद हासिल करना भी शामिल है..." अधिकारियों के अनुसार, आसिया अंदराबी पर कभी कोई भी आरोप इसलिए नहीं लगाया गया, क्योंकि उसे 'राज्य की ओर से प्रश्रय' दिया जाता रहा है. एख अधिकारी ने कहा, "बहुत बार उसे नज़रबंद किया गया, लेकिन उसे इतनी आज़ादी हमेशा मिली रही कि वह खुलेआम पाकिस्तान में मौजूद भारत-विरोधी तत्वों से जुड़ी रहे..."